Luonnos: ETA:N Sekakomitean Päätös ETA-sopimuksen liitteen I (Eläinlääkintä- ja kasvinsuojeluasiat) muuttamisesta /* SEK/2001 lopull.





Luonnos: ETA:N SEKAKOMITEAN PÄÄTÖS ETA-sopimuksen liitteen I (Eläinlääkintä- ja kasvinsuojeluasiat) muuttamisesta - Luonnos yhteisön yhteiseksi kannaksi (komission esittämä) PERUSTELUT 1. ETA-sopimuksen liitteen I alakohtaisissa mukautuksissa määrätään siirtymäkaudesta, mikäli ETA:n sekakomitean toteuttamasta tarkastelusta ei muuta johdu. Liechtenstein on kyseisen tarkastelun aikana pyytänyt siirtymäkauden pidentämistä. 2. Siirtymäkauden perusteena olleet olosuhteet eivät ole muuttuneet. Nykyisin Liechtenstein soveltaa kyseisen alan osalta Sveitsin lainsäädäntöä, eikä se itsenäisesti pysty noudattamaan yhteisön lainsäädäntöä. Vuonna 2001 toteutettavan tarkastelun mahdollinen tulos on, että Liechtenstein sisällytetään Sveitsin kanssa 21. kesäkuuta 1999 tehdyn maataloussopimuksen liitteeseen XI siinä vaiheessa, kun kaikki sopimuspuolet ratifioivat kyseisen sopimuksen. 3. ETA:n sekakomitean olisi tämän vuoksi tehtävä oheinen päätös ETA-sopimuksen liitteen I muuttamisesta. 4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa yhteisön kannan tällaisten päätösten osalta. 5. Tämän vuoksi neuvostoa pyydetään hyväksymään yhteisön kantana oheinen luonnos ETA:n sekakomitean päätökseksi. Luonnos: ETA:N SEKAKOMITEAN PÄÄTÖS ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 artiklan, sekä katsoo seuraavaa: (1) Sopimuksen liite I muutettiin ... tehdyllä ETA:n sekakomitean päätöksellä N:o .... [1]. [1] EYVL L (2) Maaliskuun 10. päivänä 1995 tehdyssä ETA:n sekakomitean päätöksessä N:o 1/95 [2] säädettiin, että Liechtensteinin on pantava täytäntöön sopimuksen liitteessä I olevan I luvun määräykset 1 päivään tammikuuta 2000 mennessä, mikäli ETA:n sekakomitean vuonna 1999 toteuttamasta tarkastelusta ei muuta johdu. [2] EYVL L 86, 20.4.1995, s. 58. (3) Tarkastelu on osoittanut, että siirtymäkauden perusteena olleet Liechtensteinin erityiset olosuhteet eivät ole muuttuneet eivätkä ne todennäköisesti lähitulevaisuudessa muutukaan. (4) Tällä perusteella on aiheellista pidentää siirtymäkautta 31 päivään joulukuuta 2001, mikäli siihen mennessä asiassa saavutetaan pysyvä ratkaisu, ON PÄÄTTÄNYT SEURAAVAA: 1 artikla Korvataan liitteen I alakohtaisten mukautusten ensimmäisen kohdan teksti seuraavasti: "Liechtenstein vapautetaan eläinlääkintää koskevan I luvun määräyksien noudattamisesta 31 päivään joulukuuta 2001 saakka. ETA:n sekakomitea tarkastelee tilannetta vuoden 2001 aikana löytääkseen asiaan pysyvän ratkaisun.". 2 artikla Tämä päätös tulee voimaan [...], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3]. [3] [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.] Sitä sovelletaan 1 päivästä tammikuuta 2000. 3 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä päivänä kuuta. ETA:n sekakomitean puolesta Puheenjohtaja ETA:n sekakomitean sihteerit